**Bestyrelsens skriftlige beretning - 2020**

2020 har været et trist år - vi måtte aflyse årsmødet og gennemføre generalforsamling via e-mail.

Derimod lykkedes det os at gennemføre kursus i MR af prostata i Middelfart i begyndelsen af oktober – det var atter en stor succes. Desværre var der dog nogle kolleger, der ikke fik deres afdelingsledelsers godkendelse på deres deltagelse grundet Covid-19 situationen. Prostatakurset bliver gentaget den 29. september – 1. oktober 2021.

Med hensyn til årsmødet 2021 så er det besluttet at udskyde mødet om Female Imaging til maj 2022. Forhåbentlig kan vi mødes igen til den tid.

Bestyrelsen har besluttet at reducere bankomkostningerne ved at skifte fra Jyske Bank til Lægernes Bank. Vi kunne kun overgå til Lægernes Bank, hvis vi ændrede lidt i vedtægterne. I fremtiden skal nye medlemmer være læger, men ikke-læger er velkomne til at deltage i vores årsmøde og kurser.

Vi har længe diskuteret, om vi skulle arrangere et kursus i nyresygdomme. Forhåbentlig kan vi afholde et sådant kursus i foråret 2022 i Middelfart. Det vil så blive vores forårskursus.

Forhåbentlig er vi tilbage til normale forhold, når vi holder 2022 generalforsamling.

Tak for jeres støtte i det forløbne år.

**På snarligt gensyn!**

**Bestyrelsen for DURS**